stanford-oval/wikipedia huggingface dataset:
Kova kuin kivi (vuoden 2010 elokuva)
Vastaanotto

Ilta-Sanomien Tarmo Poussu totesi ensi-ilta-arviossaan Coenien työstä, että ”Kova kuin kivi on itsetietoisista ja älykkään ironisista elokuvistaan tunnetun parivaljakon perinteisin, ajattomin ja kerronnaltaan klassisin työ.” Hänen mukaansa elokuvan kymmenessä Oscar-ehdokkuudessa ei ole yhtään liikaa. Bridgesin roolityö on Poussusta hänen uransa parhaita ja 14-vuotias Steinfeld on vaativassa osassaan häkellyttävän hyvä. ”Elokuvan vanhakantainen dialogi on kuin musiikkia korville, ja Roger Deakinsin silmiähivelevä kuvaus loihtii jylhistä luonnonmaisemista puhdasta runoutta.” Poussu arvioi.
Episodin Anton Vanha-Majamaa arvioi päähenkilöiden välisen sananvaihdon olevan olennainen elementti elokuvassa. Hahmot on hänestä kirjoitettu sopivan viistoiksi, mutta ylilyönneiltä vältytään. Bridges on Cogburnin rooliin ilmeinen valinta. Elokuvan todellinen tähti on hänestä kuitenkin kuvausten aikaan vasta 13-vuotias Steinfeld. Coenien vakikuvaaja, lännenelokuvaa ennenkin työstänyt Roger Deakins taltioi Anton Vanha-Majamaan mukaan karun miljöön sitä liialti korostamatta, keskiössä kun ovat kuitenkin henkilöhahmot.
Aiheesta muualla

Virallinen sivusto (Arkistoitu – Internet Archive) (englanniksi)
Kova kuin kivi (vuoden 2010 elokuva) Internet Movie Databasessa (englanniksi)
Kébila

| Kébila |
| --- | --- |
 Kébila
 Koordinaatit: 11°16′28″N, 7°2′34″W 
Valtio:  Mali
Alue:  Sikasson alue
Piiri:  Kolondiéban piiri
Hallinto:  
 – Hallinnon tyyppi:  maalaiskunta
Pinta-ala:  
 – Kokonaispinta-ala:  1 062 km²
Väkiluku (2009):  33 100
Infobox OKVirheellinen NIMI-arvo: 
Kébila on maalaiskunta ja sen keskuskylä Sikasson alueen Kolondiéban piirissä Malissa. Se sijaitsee 30 kilometriä Kolondiébasta luoteeseen. Kunnassa on 33 100 ja kylässä 3 400 asukasta.
Kébilan kunnan pinta-ala on 1 062 neliökilometriä. Se rajoittuu kaakossa Kolondiéban ja N’Golodianan, lounaassa ja luoteessa Bougounin piirin Zantiébougoun ja koillisessa Koumantoun kuntiin. Alue on pinnanmuodostukseltaan tasankoa. Pysyviä vesistöjä ei ole. Seutu kuuluu Sahelin vyöhykkeeseen.
Kuntaan kuuluu 30 kylää. Asukkaat ovat bambaroita, senufoja ja fulbeja.
Kébilan kautta kulkee Zantiébougousta Kolondiéban kautta Norsunluurannikon rajalle johtava maantie RN30. Seudun pääelinkeinot ovat maanviljely ja karjanhoito. Tärkeimmät viljelykasvit ovat hirssi, maissi, durra ja riisi. Myytäväksi kasvatetaan puuvillaa, maapähkinää ja teehibiskusta. Kotieläimiä ovat naudat, lampaat, vuohet ja aasit. Kébilassa pidetään viikoittaiset markkinat.
Kyōshirō to Towa no Sora

| Kyōshirō to Towa no Sora |
| --- | --- |
京四郎と永遠の空   (Kyōshirō to towa no sora)
Genre: fantasia, romantiikka 
Manga
Tekijä: Kaishaku
Julkaisija:  Fujimi Shobo
Sarjajulkaisulehti: Monthly Dragon Age
Ensimmäinen painatus: Toukokuu 2006 – heinäkuu 2007
Kirjojen lukumäärä: 4 
TV-anime
Ohjaaja: Tetsuya Yanagisawa
Studio: TNK
Lähetyskanavat: Chiba TV, TV Saitama
Alkuperäinen lähetyskierros: 5. tammikuuta 2007 – 23. maaliskuuta 2007
Jaksojen määrä: 12 
Kyōshirō to Towa no Sora (京四郎と永遠の空, suom. Kyoshiro ja ikuinen taivas) on japanilainen neliosainen manga ja sen pohjalta tehty animesarja. Sarjan on tehnyt Kaishaku eli Hitoshi Ota ja Terumasa Shichinohe. Anime sisältää kaksitoista jaksoa. Sarja tekee viittauksia moniin Kaishakun aikaisemmista teoksista, kuten Kannazuki no Miko, Magical Nyan Nyan Taruto, UFO Ultramaiden Valkyrie, ja erityisesti Steel Angel Kurumi.
Aiheesta muualla

Mangan virallinen kotisivu (Arkistoitu – Internet Archive) (japaniksi)
Animen virallinen kotisivu (japaniksi)
Kumkvatti

| Kumkvatti |
| --- | --- |

Tieteellinen luokittelu
Kunta::  Kasvit
Kladi::  Putkilokasvit
Kladi::  Siemenkasvit
Kladi::  Koppisiemeniset
Kladi::  Aitokaksisirkkaiset
Kladi::  Rosidit
Lahko::  Sapindales
Heimo::  Ruutakasvit
Suku::  Kumkvatit × Citrofortunella
laji::  microcarpa  (Bunge) Wijnands
Katso myös
   Kumkvatti Commonsissa 
Infobox OKVirheellinen NIMI-arvo: 
Kumkvatti eli kääpiösitrus (× Citrofortunella microcarpa) on sitrushedelmäristeymä, joka kuuluu kumkvattien sukuun. Sitä pidetään mandariinin (Citrus reticulata) ja pallerofortunellan (Fortunella japonica, syn. Citrus japonica) välisenä risteymänä. Kumkvattia viljellään hedelmäpuuna, koriste- ja huonekasvina.
Kumkvatit

| Kumkvatit |
| --- | --- |

Tieteellinen luokittelu
Kunta::  Kasvit Plantae
Alakunta::  Putkilokasvit Tracheophyta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Kaksisirkkaiset Magnoliopsida
Lahko::  Sapindales
Heimo::  Ruutakasvit Rutaceae
Suku::  Kumkvatit × Citrofortunella  J.W.Ingram & H.E.Moore
Katso myös
   Kumkvatit Commonsissa 
Infobox OKNimi-testi OK: 
Kumkvatit (× Citrofortunella) on ruutakasvien heimoon kuuluva sitruspuiden (Citrus) ja fortunellojen (Fortunella) välinen risteymäsuku.
Niiden hedelmät ovat pieniä: ne painavat noin 10 grammaa. Hedelmän kuori on ohut ja appelsiinin kaltainen. Kumkvatit käytetään kuorineen. Kumkvatti on yhtä aikaa kitkerän ja makean makuinen. Makua voi verrata myös voimakkaan appelsiinin makuun. Hedelmäliha on lohkoinen, ja siinä on siemeniä. Kumkvatit sopivat viipaloituna teen, drinkkien, jälkiruokien ja leivonnaisten mausteeksi ja koristeeksi. Hedelmistä voidaan myös valmistaa marmeladia.
Kumkvattien uskotaan olevan lähtöisin Aasiasta, Kiinasta. Kuvauksia kumkvateista löytyy kiinalaisesta kirjallisuudesta jo 1100-luvun loppupuolelta, ja eurooppalaisistakin lähteistä löytyy mainintoja jo 1600-luvun puolivälistä. 1800-luvun puolesta välistä lähtien kumkvatteja on viljelty myös Euroopassa, tosin lähinnä koristekasveina. Nykyään kumkvatteja viljellään Etelä-Amerikassa, Yhdysvaltojen eteläosissa, Etelä-Intiassa ja Etelä-Afrikassa.
Lajit:
✕ Citrofortunella floridana (Citrus aurantiifolia × Fortunella sp.), limekvatti eli pikkulimetti.
✕ Citrofortunella microcarpa (Citrus reticulata × Fortunella sp.), kumkvatti eli kääpiösitrus (kalamondiini). Tieteellisen nimen synonyyminä tällä toisinaan Citrus microcarpa tai Citrus mitis.
Kumkvatin lehtiä ja hedelmiä
Kova kuin kivi (vuoden 1969 elokuva)

| Kova kuin kivi> True Grit |
| --- | --- |

Ohjaaja:  Henry Hathaway
Käsikirjoittaja:  Marguerite Roberts
Perustuu:  Charles Portisin samannimiseen romaaniin
Tuottaja:  Hal B. Wallis
Säveltäjä:  Elmer Bernstein
Kuvaaja:  Lucien Ballard
Leikkaaja:  Warren Low
Pääosat:   John Wayne  Glen Campbell  Kim Darby 
Valmistustiedot
Valmistusmaa:  Yhdysvallat
Tuotantoyhtiö:   Hal Wallis Productions  Paramount Pictures 
Levittäjä:  Paramount Pictures Netflix
Ensi-ilta:   11. heinäkuuta 1969  Suomi: 28. marraskuuta 1969 
Kesto:  128 minuuttia
Alkuperäiskieli:  englanti
Seuraaja:  Rooster Cogburn & Lady
Aiheesta muualla
IMDb 
Elonet
AllMovie
Infobox OKNimi-testi OK: 
Kova kuin kivi (True Grit) on Henry Hathawayn ohjaama yhdysvaltalainen lännenelokuva vuodelta 1969. John Wayne näyttelee elokuvassa ikääntyvää seriffiä, joka auttaa nuorta tyttöä löytämään isänsä murhaajan. Wayne sai roolistaan uransa ainoan Oscar-palkinnon.
Elokuva perustuu Charles Portisin samannimiseen romaaniin, josta Coenin veljekset tekivät uuden elokuvasovituksen vuonna 2010.
The New York Timesin kriitikot valitsivat elokuvan vuonna 2004 yhdeksi kaikkien aikojen tuhannesta parhaasta maailmassa.
Näyttelijät

| 0 | 1 | 2 |
| --- | --- | --- |
|  John Wayne  | … |  Reuben J. ”Rooster” Cogburn   |
|  Kim Darby  | … |  Mattie Ross   |
|  Glen Campbell  | … |  La Boeuf   |
|  Jeremy Slate  | … |  Emmett Quincy   |
|  Robert Duvall  | … |  Lucky Ned Pepper   |
|  Dennis Hopper  | … |  Moon   |
|  Strother Martin  | … |  eversti G. Stonehill   |
|  Jeff Corey  | … |  Tom Chaney   |
|  Donald Woods  | … |  Barlow   |
|  James Westerfield  | … |  tuomari Parker   |
Tuotanto

John Wayne oli huomannut Charles Portisin romaanin heti sen ilmestyttyä ja piti Rooster Cogburnin tukevoitunutta ja yksisilmäistä hahmoa elämänsä roolina. Wayne yritti ostaa elokuvaoikeudet, mutta Hal B. Wallis oli ehtinyt jo hankkia ne. Wayne joutuikin vastentahtoisesti pyytämään roolia tuottajalta, mitä hän uransa tässä vaiheessa ei enää normaalisti tehnyt. Wayne saikin roolin, sillä tuottaja Wallis ja ohjaaja Henry Hathaway olivat jo alun perin suunnitelleet Waynea elokuvan pääosaan. Romaanin kirjoittanut Portis oli kuitenkin täysin eri mieltä, sillä hänen mielestään Wayne oli täysin epäsopiva esittämään Cogburnia.
Wallis olisi halunnut 14-vuotiaan Mattie Rossin rooliin Mia Farrow’n, joka kuitenkin kieltäytyi, sillä hän oli kuullut Hathawayn olevan erittäin hankala ohjaaja. Wallisin toinen valinta oli Kim Darby, jonka Wallis oli sattumalta nähnyt televisiossa. Darby oli tuiki tuntematon näyttelijä, mutta silti hän ja Wallis kävivät pitkiä neuvotteluja Darbyn palkasta. Kuvauksissa Darby osoittautui varsin hemmotelluksi henkilöksi, joka teki kaikkensa näyttääkseen, ettei ollut vaikuttunut siitä, että näytteli samassa elokuvassa kuin John Wayne. Waynen mukaan Darbyn asenne vastasi hyvin Waynen ja Darbyn henkilöiden välistä suhdetta, mistä puolestaan oli hyötyä elokuvan kuvauksissa.
Glen Campbell palkattiin La Boeufin rooliin lähinnä kaupallisista syistä. Campbell oli suosittu laulaja ja hän voisi levyttää elokuva tunnussävelmän. Wallis laskelmoi sen edesauttavan elokuvan menestystä.
Kova kuin kivi kuvattiin syksyisessä Coloradossa, vaikka sen tapahtumat sijoittuvat Arkansasiin. Se puolestaan ei sopinut lainkaan Portisille, jota Hathaway joutui tyynnyttämään kertomalla, kuinka katsojat kyllä uskoivat ympäristön olevan Arkansas, sillä elokuva oli periaatteessa yhtä suurta illuusiota.
Rooster Cogburnin roolia varten Wayne joutui lihottamaan itseään päästäkseen Cogburnin mittoihin. Cogburnilla oli myös tuuheat viikset ja silmälappu. Waynellä ei ollut mitään viiksiä vastaan, mutta hän halusi päästä eroon silmälapusta. Tuottaja Wallis suostui luopumaan viiksistä muttei silmälapusta. Hathawayn kerrotaankin sanoneen Waynelle kuvausten aikana: ”Jos pidät silmälappua ja näyttelet niin kuin minä haluan, niin saatat jopa voittaa Oscarin.”
Vastaanotto > Arvostelut

Kova kuin kivi -elokuvan ensi-ilta oli kesäkuussa 1969. Vastaanotto oli haltioitunut, kriitikot ylistivät niin koko elokuvaa kuin Waynen roolisuoritustakin. New York Timesin Roger Ebert ihmetteli arvostelussaan: ”Voiko tuo lihava vanha mies todellakin olla John Wayne?” Varietyn mukaan Waynen ”lihava vanha mies” hallitsi suvereenisti koko elokuvaa.
Vastaanotto > Palkinnot

Kova kuin kivi toi John Waynelle hänen uransa toisen Oscar-ehdokkuuden – edellinen oli tullut elokuvasta Iwo Jima 1949. Wayne on itse kertonut, ettei hän ollut osannut odottaa voittoa, sillä myös hänen kanssakilpailijansa olivat nimekkäitä: Peter O'Toole (Leijona talvella), Richard Burton (Tuhannen päivän kuningatar) sekä Jon Voight ja Dustin Hoffman (kumpikin Keskiyön cowboy -elokuvasta). Kiitospuheessaan Wayne sanoi: ”Jos olisin tiennyt tämän, olisin ruvennut käyttämään silmälappua 35 vuotta sitten.” Kun Wayne palasi seuraavana päivänä Rio Lobon kuvauksiin, koko kuvausryhmä – mukaan lukien Waynen hevonen – piti silmälappua.
Aiheesta muualla

Kova kuin kivi (vuoden 1969 elokuva) Internet Movie Databasessa (englanniksi)
Kimmo Kutinlahti

Kimmo Kutinlahti (2008)
Kimmo Kutinlahti (s. 9. maaliskuuta 1986) on suomalainen lentopalloilija, joka pelaa kaudella 2011-2012 Raision Loimussa, Lentopallon SM-liigassa. Hän on 194 cm pitkä ja painaa 92 kiloa. Hän on edustanut kaudesta 2007 lähtien Loimua.
Kutinlahti on voittanut uransa aikana SM-pronssia Loimun riveissä. Hänet valittiin miesten A-maajoukkueen 22 pelaajan EM-kisaryhmään heinäkuussa 2011.
Ura

Kutinlahti aloitti lentopallouransa Nurmon Jymyssä juniorina. Vahvana lajina lentopallon rinnalla oli myös kansallislajimme pesäpallo. Lentopallo kuitenkin vei voiton, kun Kutinlahti siirtyi Kuortaneen urheilulukioon opiskelemaan maan parhaiden lentopallojunioreiden kanssa 16-vuotiaana nuorukaisena.
Kaudella 2005 hän pelasi kasvattajaseurassaan Nurmon Jymyssä lentopallon 1-sarjaa. Kausi kuitenkin meni pilalle Kutinlahdelta, kun hänen polvi jouduttiin leikkaamaan heti kauden alussa. Seuraavalla kaudella Kutinlahti jatkoi kasvattajaseurassaan Jymyssä, ja vaihtoi peliroolia keskitorjujasta yleispelaajaksi. Yleispelaajan roolissa Kutinlahti onnistui välillä erittäin hyvin, mutta välillä taso heikkeni selvästi. Loppukaudesta hän vaihtoikin takaisin keskitorjujaksi Jymyn keskitorjuja osaston vähennettyä pudotuspeleissä. Kauden 2006 pudotuspelit olivat Kutinlahdelle erittäin onnistuneet keskitorjujan roolissa.
Kauden jälkeen hän lähti pelaamaan Raision Loimuun, Lentopallon SM-liigaan. Loimussa Kutinlahti otti heti ison roolin, ja kantoikin sitä joukkueen toisena keskitorjujana läpi kauden. Kauden loputtua hän oli vahva ehdokas vuoden liigatulokkaaksi, joka lopulta meni maajoukkuepelaaja Urpo Sivulalle. Loimun kannattajajoukko nosti hänet joukkueen kauden jälkeen toiseksi parhaimmaksi pelaajaksi venezuelalaisen Enderwin Herreran jälkeen. Liigan torjuntapistepörssissä Kutinlahti sijoittui komeasti viidennelle sijalle. Hän teki kauden päätyttyä jatkosopimuksen Loimun kanssa. Kauden aikana hän suoritti myös varusmiespalveluksen Puolustusvoimien Urheilukoulussa Lahdessa.
Seuraava kausi Loimussa oli jälleen Kutinlahdelle hyvä, kun hän kantoi joukkueen ykköskeskitorjujan viittaa jo. Hän voitti kauden aikana Loimussa muun muassa seurajoukkueiden Pohjoismaiden mestaruuden. Kauden jälkeen hän tekikin jatkosopimuksen Loimun kanssa.
Kaudella 2009-10 Kutinlahti voitti Loimun väreissä uransa ensimmäisen SM-mitalin miesten SM-liigassa. Kutinlahti valittiin heinäkuussa 2011 miesten A-maajoukkueen 22 pelaajan EM-kisaryhmään.
Muuta

Kutinlahti on käynyt armeijan Lahden Urheilukoulussa vuonna 2007. Kutinlahti on pelannut nuorten maajoukkueessa nuoruudessaan. Hänellä nuorten maaotteluita on takana noin 30. kappaletta. Tällä hetkellä hän opiskelee Turun ammattikorkeakoulussa.
Saavutukset

Henkilökohtaiset:
Torjuntatilaston 5. sija 2006-2007
Loimun Fan-Clubin 2. MVP-pelaaja
Joukkueessa:
SM-pronssi 2010
Seurajoukkueiden PM-kultaa 2008
B-junioreiden SM-hopeaa 2005
Seurat

2003–2004 Kuortane (1-sarja)
2004–2005 Nurmon Jymy (1-sarja)
2005–2006 Nurmon Jymy (1-sarja)
2006–2007 Raision Loimu
2007–2008 Raision Loimu
2008-2013 Raision Loimu
LEGO Ninjago 5. Tuotantokausi (Riivaajat)

Riivaajat (engl. Possession) on animaatiosarjan LEGO Ninjago viides tuotantokausi, jossa kirotusta maailmasta karannut haamu Morro käyttää apunaan Lloydin ruumista vapauttaakseen muut haamut ja pomonsa Kiro Kuningataren, joka tekee Ninjagosta uuden kirotun maailman
Kova kuitulevy

Rei'itettyä kovalevyä.
Kova kuitulevy eli kovalevy on rakennustarvikkeena käytettävä puukuiduista puristamalla valmistettu kuitulevy. Levyn valmistukseen käytetään puuhaketta, joka hajotetaan hienoksi kuiduiksi.
Valmistus

Suomessa kuitulevy valmistetaan niin sanotulla märkämenetelmällä. Kuivamenetelmällä valmistettua kovaa puukuitulevyä nimitetään HDF-levyksi.
Materiaalina käytetään pääasiassa puutuoteteollisuuden jätepuusta saatavaa haketta, osin koivukuitupuuta. Hake hajotetaan hienoiksi kuiduiksi ja saatu massa jauhetaan. Kuitujen sitoutuminen toisiinsa perustuu ensisijaisesti huopautukseen ja puun omiin liima-aineisiin. Kuitujen joukkoon lisätään vettä ja mahdollisesti myös lisäaineita, kuten liimaa. Märkä massa ohjataan viiralle, jossa siitä puristetaan ylimääräinen vesi pois. Kuituraina katkaistaan puristustelojen jälkeen arkeiksi, jotka puristetaan. Puristuksen jälkeen levyt lämpökäsitellään lujuuden lisäämiseksi.
Ominaisuudet

Kovalevyn tavanomainen tiheys on 800–1050 kg/m³. Lujuusluokkia on kolme: A, B ja C, joissa taivutuslujuus vaihtelee välillä 25–50 MPa, ja poikittaisvetolujuus 0,4–1,0 MPa. Kimmomoduuli on 3–5 GPa.
Levykoot ja -paksuudet ovat tuotekohtaisia. Levyjä valmistetaan 1,8–6,0 mm:n paksuisena. Kalibroidun levyn mittatarkkuus on tavanomaista parempi. Levykoot ovat tyypillisesti noin 1,2 × 2,8 metriä.
Yleensä kovalevy on toiselta puolelta sileä ja toiselta kohokuviollinen, viirattu. Levyjä saa myös eri tavoin pintakäsiteltynä ja pinnoitettuina sekä rei'itettynä.
Kovalevyt ovat varsin hyvin työstettäviä, levyihin on mahdollista porata reikiä tai sahata loveuksia. Puukuitulevyjä voidaan maalata, tapetoida ja laminoida.
Käyttö

Kovalevyjä käytetään muun muassa rakentamisessa esimerkiksi tuulenohjaimina tai runkopalkkien sidososana, puusepänteollisuudessa, kalusteteollisuudessa ja pakkauksissa. Öljykarkaistuja kovia kuitulevyjä käytetään esimerkiksi aluskatteena levyn paremman kosteuskestävyyden vuoksi.
Toiselta puolelta viirattuja ruskeita yleislevyjä käytetään yleisesti myös lattiapintojen väliaikaiseen suojaamiseen rakennustyömailla.
Aiheesta muualla

Wikimedia Commonsissa on kuvia tai muita tiedostoja aiheesta .
Aiheesta muualla > Kovalevyjen valmistajia

Suomen Kuitulevy Oy
Kumlin

Kumlin on muun muassa seuraavien suomalaisten henkilöiden sukunimi:
Aarne Kumlin (1888–1918), pikajuoksija ja eläinlääkäri
Alexander August Kumlin (1844–1912), senaattori ja hovioikeudenneuvos
Annika Kumlin-Henttu (o.s. Kumlin, s. 1977), pika- ja aitajuoksija
Ester Kumlin (myöh. Kumlin von Weissenberg, 1873–1956), taidemaalari
Ferdinand Alexander Kumlin (1845–1910), juristi, valtiopäivämies ja senaattori
Lauri Kumlin (1899–1969), jääkärieverstiluutnantti
Tor Kumlin (1915–1973), upseeri ja yritysjohtaja, kauppaneuvos
| --- | --- |
: Tällä täsmennyssivulla luetellaan henkilöitä, joilla on sama sukunimi.
Kyläjärvi (Eurajoki)

| Kyläjärvi |
| --- | --- |
Valtiot:   Suomi
Paikkakunta:  Eurajoki
Koordinaatit:  61°15′45″N, 21°44′57″E
Mittaustietoja
 fiKyläjärvi 
Kyläjärvi on kuivatettu järvi Satakunnassa Eurajoen Irjanteella. Entinen järvi kuului Eurajoen vesistöön ja sen alueen laskuoja Kyläjärvenoja yhtyy Eurajokeen Irjanteen yläpuolelle. Järvi kuivatettiin 1800-luvun alkupuoliskolta alkaen niityiksi, pelloiksi ja metsämaaksi, mutta nykyään se on jo Järvikylän laajaa peltoaukeaa. Järven alta jaettiin yhteensä 203 hehtaaria maata.
Noin viiden kilometrin päässä idässä sijaitsee toinenkin Kyläjärvi, jota kutsutaan myös Kotojärveksi. Sen vesijättömaita jaettiin vuonna 1927.
Maantieto

Järven eteläpuolellta kulkee hiekkaharjujen jakso, joka on ilmeisesti synnyttänyt järven taakseen tukkimalla eteläisen virtaamissuunnan. Järven kuivausuomaksi kaivettiin Kyläjärvenoja melko syvälle tämän harjumaan läpi. Osa matkasta edettiin räjäyttämällä kalliota. Kanavamainen uoma on ainakin kilometrin pituinen.
Vuoden 1855−56 Kalmbergin kartastossa Kyläjärvi oli piirretty vielä suurena järvenä, jolla on suuri saari (Isoluoto). Siihen laski läheisen Hepojärven laskuoja. Järven luusua oli piirretty lähelle nykyistä laskuomaa ja laskuoja yhtyi Eurajokeen nykyisestä kahtaa. Kartasto ei aina ole luotettava lähde, sillä se piirrettiin käyttäen pohjatietoina pitäjänkarttoja, joita ei aina päivitetty. Kartasta saa kuitenkin hyvän käsityksen järven ulkonäöstä ja summittaisesta koosta.
Vuoden 1934 vesijättömaan jakokartasta voidaan päätellä järven koko ja sillä sijainneet saaret kohtuullisella tarkkuudella. Jos kartaan merkityt paalutukset seurasivat entisen järven rantoja tiiviisti, voidaan järven pituudeksi mitata noin 2,5 kilometriä ja leveydeksi 850 metriä. Luoteispäässä oli pyöreän muotoinen ja 850 metriä pitkä Järvenperän lahti. Etelään työntyi 400 metriä pitkä Järvenpään lahti ja kaakkoon 400 metriä pitkä Haapalahti. Järven saaret eivät kelvanneet niittyjen pohjiksi ja ne jäivät metsäpalstoiksi. Tällaisia saaria on merkitty vesijättökarttaan ja nykyisiin karttoihin nimillä Isoluoto, Kivikari, Simonkari, Marekari, Liisankari, Samulinkari ja Pukkari.
Historia

Järvenlaskun eri vaiheista ei ole tarkkaa tietoa, mutta ensimmäinen asiakirja siihen liittyy vuonna 1811 tehtyyn päätökseen vesijättömaan jakamisesta. Asiaa on puitu myös vuosina 1838 ja 1854. Eräs tieto varmistaa kuitenkin, että järvi olisi laskettu ennen 1841. Kahden samannimisen järven kuivattaminen voi johtaa edellä virheellisiin päätelmiin aikataulun toteutumisesta. Varsinainen järvenlaskun tehokkain vaihe lienee ollut 1840-luvun jälkeen . Koska järvenlaskun jälkeiset kuivatusmenetelmät eivät olleet yhtä tehokkaita kuin nykyään, saattoi järviallas vaatia kuivuakseen useita vuosikymmeniä ja se vaati silloinkin paljon jälkityötä. Siksi ei ole hämmästyttävää, että asia otettiin taas esille vuonna 1928.
Viimeisen hakemuksen seurauksena koko järviallas jaettiin osakkaiden kesken. Jaettavaksi tuli yhteensä 3,1 hehtaaria peltoa, 152 hehtaaria niittyjä, 9,0 hehtaaria viljelyskelposta maata ja 37,9 hehtaaria metsämaita. Jaetuksi tuli noin 203 hetaaria.
Vuonna 1944 Eurajoelle asutettiin karjalaisia, joista viidelle perheelle osoitettiin 10−17 hehtaarin kylmät tilat Järvikylästä. Maa oli pääasiassa niittyä ja sitä piti alkaa muokata pelloksi, mutta sen lisäksi annettiin myös metsää. Entisenä järvenpohjana se oli kosteaa ja ojitus ja pumppaaminen eivät aluksi tuottaneet toivottua tulosta kymmeneen vuoteen. Valtion avustuksilla keskinen kuivausuoma saatiin perattua ja kuiviminen alkoi.
Kyōko Kuroda

| Henkilötiedot |
| --- | --- | --- |
Koko nimi: Kyōko Kuroda
Syntymäaika: 8. toukokuuta 1969 (ikä 55)
Syntymäpaikka: Japani
Kansalaisuus:  Japani
Pelipaikka: Puolustaja
Seurat
| Vuodet | Seura | O (M) |
|  | Prima Ham FC Kunoichi |  |
Maajoukkue
| 1989–1994 | Japani | 21 (7) |
Kyōko Kuroda (jap. 黒田 今日子, Kuroda Kyōko; s. 8. toukokuuta 1969) on japanilainen entinen jalkapalloilija.
Jalkapallomaajoukkue

Kuroda debytoi Japanin maajoukkueessa tammikuussa 1989. Hän kuului Japanin joukkueeseen myös MM-kilpailuissa 1991. Hän on pelannut 21 maaottelua ja tehnyt niissä seitsemän maalia.
Kyōsuke Hamao

Kyōsuke ”Mao” Hamao (jap. 浜尾 京介, s. 25. kesäkuuta 1991 Tokio, Japani) on japanilainen näyttelijä, malli ja esiintyjä. Ikäisekseen Mao on saavuttanut paljon. Häntä on kuvailtu ”nuoreksi lupaavaksi esiintyjäksi”.
Mao tunnetaan esimerkiksi roolistaan elokuvassa Takumi-kun Series: Niji iro no Garasu (2009), jossa hän esitti toista pääosaa. Sen lisäksi hän on esiintynyt TV-sarjoissa ja lavalla musikaalissa The Prince of Tennis.
Mao pitää tenniksen pelaamisesta ja nimeää itsensä hyväksi siinä. Sen lisäksi hän harrastaa golfin peluuta ja satunnaisesti surffausta. Hän sanoo olevansa voimakkaasti tupakointia vastaan.
Aiheesta muualla

Kyousuke Hamaon sivusto (Arkistoitu – Internet Archive) (japaniksi)
Kyousuke Hamaon blogi (japaniksi)
The Prince of Tennis -musikaalin viralliset sivut
Kyōko Yano

| Henkilötiedot |
| --- | --- | --- |
Koko nimi: Kyōko Yano
Syntymäaika: 3. kesäkuuta 1984 (ikä 40)
Syntymäpaikka: Jokohama, Japani
Kansalaisuus:  Japani
Pelipaikka: Puolustaja
Pituus: 164 cm
Seurat
| Vuodet | Seura | O (M) |
| 2007–2012 | Urawa Reds | 111 (3) |
Maajoukkue
| 2003–2012 | Japani | 74 (1) |
 Seurajoukkueuran tilastot kattavat vain kansalliset sarjat.
Kyōko Yano (jap. 矢野 喬子, Yano Kyōko; s. 3. kesäkuuta 1984 Jokohama) on japanilainen entinen jalkapalloilija.
Jalkapallomaajoukkue

Yano debytoi Japanin maajoukkueessa kesäkuussa 2003. Hän kuului Japanin joukkueeseen myös MM-kilpailuissa 2003, 2007, 2011, kesäolympialaisissa 2004, 2008 ja 2012. Hän on pelannut 74 maaottelua ja tehnyt niissä yhden maalin.
Laikkiot

| Laikkiot |
| --- | --- |
 Humalalaikkio eli ptelea (Ptelea trifoliata).
Tieteellinen luokittelu
Kunta::  Kasvit Plantae
Kladi::  Putkilokasvit
Kladi::  Siemenkasvit
Kladi::  Koppisiemeniset
Kladi::  Aitokaksisirkkaiset
Kladi::  Rosidit
Lahko::  Sapindales
Heimo::  Ruutakasvit
Suku::  Laikkiot Ptelea  L.
Tyyppilaji
 Ptelea trifoliata L. (1753) 
Katso myös
   Laikkiot Wikispeciesissä   Laikkiot Commonsissa 
Infobox OKVirheellinen NIMI-arvo: 
Laikkiot eli pteleat (Ptelea) on ruutakasveihin kuuluva kasvisuku, jossa on kolme lajia. Ne kasvavat alkuperäisinä Meksikossa, Yhdysvalloissa ja Kanadassa. Niihin sisältyy koristepensaana kasvatettu humalalaikkio (Ptelea trifoliata).
Lajit

Ptelea aptera Parry
Ptelea crenulata Greene
humalalaikkio eli ptelea (Ptelea trifoliata L.)